gentaiscool/nusaparagraph_topic huggingface dataset:
Rini ora bisè bêolahragè di luar ruangan karna awang bêurusan amè têriknyè matèari. Carè diè nyiasatin biar têtêp olahragè adalah dêngan bêolahragè di dalêm rumèh. Olahragè êni ngêgunèin musik. Jadi, bisè dibilang êni adalah 'dance workout'. Pêrtamè, diè gêlar matras sêbagè alas. Sêlanjutnyè, diè mulè pêmanasan kurang lêbih 15 mênit. Bèrès pêmanasan, diè masup padè tahap inti olahragè sêkitar 35 mênit. Abis ntu, latian diakhirin dêngan pêndinginan sêkitar 10 mênit. Rini dêmên bangêt ngêlakuin olahragè êni karna bisè ngêjè suasanè atinyè jadi lêbih girang, apèlagi nyèhatin jugè kalo dilakuin sêcarè rutin. Tumannyè Rini ngêlakuin olahragè êni limè ari dalêm sêminggu.

Topic: sports
Hayoo, elu doyan ngebadog sayur atau kagak nih? Kalo doyan, ya bagus. Kalo kagak, ya kite sama hehe. Tapi nih ye, elu yang benci ngebadog sayur, tau kagak kalo ngebadog sayuran entu penting buat kesehatan tubuhnye kite? Walaupun kitenye kagak doyan sama entu sayuran, tubuhnye kite butuh entu sayuran. Soalnye ngebadog sayuran itu banyak manfaatnye, misalnye; ngecegah dan ngurangin stres berlebih, bikin lancar buang aer besar, ngecegah potensi penyakit jantung same kanker, bantu bikin berat badan seimbang, jadi pembersih racun dalam tubuh, ngecegah potensi kelahiran bayi cacat, jaga kesehatan mata, bikin kulit sehat, nguatin tulang dan laennye. Nah udeh tau manfaatnye sebanyak entu, elu masa masih benci ngebadog sayur sih? Walaupun benci ngebadog sayur, elu tetep kudu wajib mesti ye ngebadod sayur! Soalnye ya entu, banyak manfaatnye dan tubuh kite perlu sayuran!

Topic: food & beverages
Lingkungan bisè bêrobah bêgono gasik sêiring bêkêmbangnyè jaman amè kêbutuhan masarakat nyang mangkin ngêningkat. Dari rèspons sêrtè kêpêkaan atas pêrobahan ntu, mangkè dipêrluin pêmikiran krèatip nyang bisè dijadiin sêbagè pêluang nyiptèin produk baru ngingêt bahwa kondisi wayah êni sêbagian waktu diabisin di rumèh. Nah, kondisi êni amat urup buat ngêmulè usahè. Pêrkêmbangan tèknologi kagak luput dari pêrannyè nyêjahtêrèin umat manusiè. Cobèlah bêpikir krèatip têntang produk apè nyang urup di masa kayak êni. Krèatipitas mêrupakan bêntuk dayè saing nyata buat nyiptèin sêsuatu nyang nuntut pêmusatan, pêratian, kêmaoan, banting tulang, amè kêtêkunan. Olèh sêbab ntu, êlu dikuduin ngasih idè-idè baru nyang unik sêbagè alat kêbêrlangsungan suatu usahè.

Topic: business
Salah satu kegiatan harian yang berkaitan sama agama Islam entu salat 5 waktu di tiap harinye. Jadi orang-orang yang beragama Islam, mereka kudu ngelaksanain salat wajib 5 waktu di tiap harinye sebagai salah satu kegiatan rutin agamanye mereka. Salat wajib 5 waktu entu dibagi ke 5 waktu, pertama pas subuh atau awal pagi dan hari masih gelap, kedua pas siang dan hari udeh terang bener, ketiga pas sore dan hari masih terang, keempat pas menjelang malem dan hari udeh mulai gelap, dan kelima pas udeh malem dan hari udeh bener-bener gelap. Buat solat pas awal pagi dan masih gelap namanye salat Subuh, pas siang namanye salat Zuhur, pas sore namanye salat Ashar, pas menjelang malem namanye salat Maghrib, dan pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye salah satu kegiatan sehari-hari yang berkaitan dengan Islam entu salat 5 waktu dan waktu buat salatnye ditentuin sama azan. Kalo elu orang Islam, jangan lupa buat lakuin kegiatan harian agama yang satu entu ye!

Topic: religion
Pêlari gawang mudè Indonèsia, Dina Aulia, èmang gagal kê pinal 100 mètêr lari gawang wadon Kêjuarèan Duniè Atlètik U-20 di Cali, Colombia. Tapi, pêncapèiannyè patut diacungin jêmpol. Padè sêmipinal nyang bêlangsung Jumat, 5 Agustus 2022, atlèt asal Jawa Têngah êni nyatêt waktu 13.44 dêtik. Catêtan waktunyè ntu jauh lêbih baèk dibandingin amè 13.88 dêtik nyang sêlamè êni dikêtauin sêbagè torèhan têrbaèk Dina Aulia. Kagak tibang lonjakan catêtan waktu, Dina Aulia bêrhasil mêcahin rèkor nasional katêgori U-20 di Indonèsia. Pujian amè pênghargèan layak dikasih kêpadè atlèt junior Indonèsia, Dina Aulia. Mêski kagak bêrhasil masup pinal, diè tampil gagah bêrani di sêmipinal.

Topic: sports
Membahas tentang tokoh-tokoh agama, tentunye kite juga harus banget ngebahas tentang salah satu tokoh agama Islam yang ada di Indonesia yang mendirikan organisasi Islam di Indonesia yang udeh lampau hingga saat ini terus bersinar. Beliau ntu adalah Kiyai Haji Hasyim Asy'ari merupakan salah satu tokoh keagamaan Islam di Indonesia. Beliau lahir di Desa Nggedang, Jombang, Jawa Timur, pada tanggal 14 Februari 1871. Kiyai Haji Hasyim Asy'ari merupakan tokoh pendiri organisasi Islam di Indonesia, yang bernama Nahdlatul Ulama, yang artinye ya ntu kebangkitan ulama, yang merupakan organisasi Islam terbesar di Indonesia. Belia mendirikan ntu organisasi bersama Kyai Wahab Chasbullah pada tanggal 31 Januari 1926.  

Topic: religion
Meskipun intinye garis definisi bisnis entu merupakan usaha maupun kegiatan jual-beli yang mandiri dengan syarat semua sumber daya dan bisnis didukung oleh pengusaha atau orang yang jual-beli buat nentuin produk baru, nentuin konsep dan proses produksi, ngembangin strategi pemasaran dan ngelola modal. Tujuannye dari entu operasi buat ngasilin hal yang nilainye lebih gede dibandingin yang diproses sebelumnye. Orang yang ngelakuin aktivitas bisnis entu namanye wirausahawan. Die entu tugasnye buat siap-siap dan ngoperasiin semua proses bisnis, mulai dari pembelian sampe pemasaran produk. Entu wirausahawan juga kudu bisa baca trend pasar supaye kagak salah sasaran pas masarin produknye. Entu die tentang wirausaha.

Topic: business
Hubungan nyang hambar bisa terjadi karna banyak faktor. Penyebab ntu bisa datang dari diri Êlu, pasangan, atau orang laèn. Buat ntu, mulailah mencari penyebab hubungan nyang renggang ntu. Coba tanyakan dulu kêpadè diri êlu sebelum menanyakan hal nyang samè ke pasangan. Jika èmang mao mulè dêngan pasangan, lakukan dêngan lembut. Salèh atu alasan hubungan merenggang adalah rasa ego tinggi amè kagak mao mengalah. Carè terbaik buat memperbaikinya tibang tinggal mengakui kesalahan. Sampaikan padè pasangan bahwa êlu menyesal udèh melakukan ntu amè mao memperbaiki hubungan. Wayah atu pihak mulè merendah, pihak nyang laèn gè bakal mulè menurunkan egonya. Selanjutnya, wayah pasangan mulè membuka diri, êlu tetap kudu memberikan ruang kepadanya. Memberi ruang kêpadè pasangan jugè berarti membiarkan diè berpikir sejenak tentang hubungan nyang dijalankan.

Topic: slice of life
Wila entu tumbuh di lingkungan yang bisa dikate agamis. Sejak die kecil, die sering dengerin enyak dan engkongnye baca Al-Qur'an tiap hari. Terusnye, enyaknye pun sering ceritain kisah-kisah Nabi ke Wila. Nah pas Wila udeh SD kelas 5, enyaknye pun udeh mulai ceritain kisah-kisah dalem Al-Qur'an. Wila entu emang seneng bener dengerin cerita. Nah pas enyaknye ceritain tentang kisah di dalem Al-Qur'an, die makin seneng lagi. Die pun ngerasa dapet banyak peringatan dan pelajaran dari entu kisah-kisah dalem Al-Qur'an. Karena entu juga Wila tumbuh jadi bocah yang selalu berusaha berperilaku yang baek sesuai ape yang ade di Al-Qur'an. Nyok deh mulai rajinin baca kisahh dalem Al-Qur'an!

Topic: religion
Elu tau kagak, kalo kita suci agama Islam alias Al-Qur’an entu diturunin secara berangsur-angsur alias bertahap? Tahap pertama entu, Allah nurunin Al-Qur’an dan disimpen di Lauhul Mahfudz secara sekaligus. Abis entu kedua, Allah turunin dari Lauhul Mahfuzh ke Baitul Izzah yang ade di langit dunia. Ketiga, barulah Al-Qur’an turun secara bertahap selama 23 tahun ke Nabi Muhammad melalui Malaikat Jibril. Allah nurunin ayat-ayat Al-Qur’an secara berangsur-angusr biar lebih mudah buat dijaga dan dipelihara. Al-Qur’an yang diturunin juga sebagai solusi hukum. Al-Qur’an diturunin secara berangsur atau bertahap menyesuaikan kondisi pas entu, misalnye pas penghapusan tradisi orang Arab buat minum-minuman keras. Walaupun entu tradisi kagak bisa diapus secara sekaligus, entu tradisi kudu diapus secara bertahap. Jadi, entu die tentang penurunan kitab suci Agama Islam alias Al-Qur’an, yang dituruninnye secara bertahap.

Topic: religion
Muhammad Naam Kurniawan pêrnèh ilang sêlamè êmpat ari wayah pêndakian kê Puncak Gunung Arjuno, Jawa Timur. Wargè Pandaan, Pasuruan, ntu kêsasar dalêm utan bêlantarè di kawasan Taman Hutan Rakyat (Tahura) R. Soeryo tanpè pêrbêkêlan. Sêbênêrnyè Naam bukan orang awam dalêm urusan pêndakian gunung karna èmang sêjak mahèsiswè udèh tuman dêngan kêgiatan èkstrèm ntu. Awal kêsasar, wayah ntu Naam bêrniat nyari pêrtulungan karna salèh atu têmên dalêm rombongan kêkilir amè pingsan di Puncak Ogal-Agil. Naam bêrinisiatip ninggalin têmên-têmênnyè buat nyari tambèhan bêkêl amè pêrtulungan. Sêudèh bêjalan sêkitar 30 mênit, Naam baru nyadarin kalo pêrbêkêlan têmên-têmên nyang ditinggalin kagak bakal nyukupin. Wayah ntu jugè diè kêpikiran buat ngêmintè tambèhan bêkêl dari pêndaki laèn. Diè ngudag rombongan pêndaki nyang dirasèin bêlon jauh diduluinnyè. Tapi, kagak ditêmuin amè justru dirinyè salèh jalur ampè kêsasar di kawasan Lalijiwo. Diè akhirnyè ditêmuin olèh wargè nyang lagi ngêcèk saluran aèr pêrsawahannyè. Naam dalêm kondisi lêmah amè kudu digêndong kê pêrkampungan sêbêlon pêtugas maraninnyè.

Topic: slice of life
Mesjid harusnya pan bisa dipake buat siapa aja nyang beragama Islam, cuma dideket rumah ruh ada mesjid nyang boleh dipake buat aliran die doang. Kaga tau juga siapa nyang bikin aturan macem begitu, intinya mah tuh mesjid kaga boleh dipake ama orang umum. Kalo udeh malem juga tuh mesjid bakal di gembok. Ada emang beberapa mesjid nyang ditutup cuma beda aja tuh perlakuan orang nyang bukan alirannya. Kalo orang nyang gatau mungkin bakal bingung, cuma ya begitu emang kenyataanya. Tapi kan orang juga mau berenti sholat misalkan lagi di jalan kaga tau tuh gimana keadaannye, cuma ya mesti ati-ati sekarang mah.

Topic: religion
Waktu aye masih bocah, kayaknye sih kelas 6 SD, aye liburan bareng sodara-sodaranye aye di rumah encingnye aye. Pas paginye, kite ijin ke encingnye aye buat ningkring di sekitar rumahnye karena penasaran sama suara aliran aer yang didenger sodaranye aye. Akhirnye setelah kite jalan beberape meter, kite nemuin hidden gem! Ternyate suara aliran aer entu berasal dari suara aer yang ngalirin sawah. Kite pun seneng bener sama penemuan hidden gem kite. Entu sawah bener-bener luas, bersih, dan pemandangannye bener-bener cakep! Kite pun masuk ke entu sawah dan ningkring-ningkring di bagian jalan setapaknye. Entu adalah hidden gem yang kite temuin rame-rame karena kuping sodaranye aye yang tajem bener. Walaupun baju aye jadi kotor karena beberape kali jatoh di entu sawah, aye kagak nyesel karena pemandangan di entu sawah bener-bener layak disebut hidden gem.

Topic: leisures
Semenjak ada hp, orang juga jadi jarang ngobrol. Sekarang nih orang pada ngumpul aje sibuk ama hapenya masing-masing. Jadi kaga ada gunanye juga tuh ketemuan tapi malah sibuk ama urusan masing-masing. Mangkanye tuh kerasa kan sekarang bocah-bocah tuh lebih deket ama hpnya dari pada oramg tuanye. Kasianan dah sekarang orang udeh kaga terlalu tertarik ngobrol. Dasyat banget emang peran nyang namanye hp. Pesen aye sih jangan ampe dah sibuk ama hp, apalagi momen kumpul nih contohnye, pan kote juga gabisa tiap hari ketemu tapi kalo ngehungungin pake hp kan bisa kapan aja. Jadi, jangan lupain dah tuh keakraban di saat ngobrol tanpa sibuk dengan hp.

Topic: technology
Siapè sangkè pêmudè nyang kagak pêrnèh lulus SMA ntu akhirnyè ngêjadi pêngusahè suksès. Sunny ngawalin bisnisnyè dêngan modal nèkat. Sêudèh ngêninggalin kampung halamannyè amè pêgi kê Bali, diè bêgawè sêbagè tukang sapu di sêbuah hotèl. Sêlang bêbêrapè lamè, diè diangkat ngêjadi satpam karna dianggêp ngêmilikin ètos gawè nyang cakêp. Sêlamè ntu, diè jugè ngêmanpaatin waktunyè buat bêlajar bahasè Inggris amè bahasè Jêpang. Gaji pêrtamènyè diè sisihin buat ngêbêli kamus duè bahasè asing ntu amè mêlajarinnyè dêngan gêtol. Kêbêruntungan mungkin èmang bêradè di pihaknyè sêjak awal diè gawè di hotèl ntu. Di sono diè bêkênalan amè sêorang pêngusahè asal Jêpang nyang kêmudian ngêmintènyè buat ngêmasok tas kulit kê nêgarènyè. Mêski sêmpêt kêsèok buat bêbêrapè lamè, bahkan ampir kêilangan sêmuè pênjait tas nyang bêgawè amènyè, Sunny pêrlahan bisè bangkit. Hal ntu mangkin dipêrkokoh ampè akhirnyè diè mampu ngêmilikin 100 orang karyawan. Tas Robita nyang bêgono populèr di Jèpang êni bahkan kabarnyè ngêjadi idaman sêmuè kalangan sosialitè di Nêgêri Sakura ntu.

Topic: business
Elu tau alat olahraga ape aje? Tau slider disc kagak? Slider disc entu alat bantu olahraga yang bentuknye gepeng jadinye lebih gampang buat elu simpan dan bawa ke mane-mane. Alat olahraga satu entu fungsinye buat bantu lancarin gerakan badan pas lakuin olahraga kalistenik, misalnye lunges atau mountain climber. Entu alat pipih dan bulat bakaln lancarin gerak tubuh pade permukaan datar, mau lantai, karpet, atau hardwood. Slider disc bakalan ngurangi gesekan antara tubuh sama permukaan, jadinye elu kagak perlu angkat tangan atau kaki yang jadi tumpuan gerak pas lakuin latihan. Nah entu die tentang alat slider disc. Alat olahraga yang satu entu lumayan banyak juga ye manfaatnye? Nyok kite coba pake!

Topic: sports
Kaki udeh gatel pengen ngegenjot, tapi cuaca di luar jelek ampe kagak bisa sepedaan? Enih, ade namanye sepeda statis nyang bikin kita bisa ngegenjot dalem rumah, kagak kudu pindah tempat, tapi tetep dapet olahraganye. Disen speda statis mirip kek sepeda biasa, cuman roda bawahnye atu doang, ame kagak bisa gerak, soalnye ade penyangganye. Enih alat bagus buat latian kardiovaskular ato aerobik, soalnye ampe disediain indikator di alatnye nyang nunjukin: RPM (Revolutions Per Minute) ato berape banyak pedal keputer tiap menitnye, BPM (Beats Per Minute) ato berape kali jantung bedetak tiap menitnye, ame Kalori (kkal) ato energi nyang kebakar selame ente ngegenjot. Bagus bangat, pan? Speda biasa, biasanye kagak punya indikator begini-ginian. Nah, ente di rume aje udeh ketauan, noh, hasilnye kek gimane. Kepengen beli?

Topic: sports
Dulu, sebelom tiap daerah ade senjata tradisional masing-masing, nenek moyang kite dulunye bikin senjata buat berburu ataupun ngelindungin diri dari binatang. Pas jaman primitif, senjata tradisional yang digunain berupa alat buat berburu dari kayu atau bambu. Selanjutnye, dulu pas jamannye batu, yang dijadiin senjata tradisional entu batu yang bertangkai kayu. Keberadaan senjata tradisional entu jadinye adalah warisan nenek moyang yang tersebar di seluruh wilayah Indonesia. Wilayah Indonesia terbagi menjadi beberapa pulau, yaitu Pulau Sumatra, Pulau Jawa, Pulau Kalimantan, Pulau Sulawesi, Pulau Bali, Pulau Papua, Kepulauan Nusa Tenggara, dan Kepulauan Maluku. Masing-masing pulau tersebut terdiri atas berbagai provinsi yang memiliki aneka ragam senjata tradisional. Senjata tradisional menjadi ciri khas kebudayaan dari masing-masing provinsi itu.

Topic: culture & heritage
Maen aer emang bise jadi paporit siape bae, apalagi bocah-bocah. Waktu bocah, demen bangat kalo udeh diajak ke kolam renang, apelagi nyang ade kolam khusus anak kecilnye. Bisa maenan perosotan bari ditumpahin aer dari ember segede gaban di atas pala. Nah, buat belajar ngebaknye, cocok bangat di kolam bocah nyang kedalemannye biasanye cuman 60 ampe 80 cm. Biar kagak kaku, kudu pemanasan dulu sebelon nyebur ke kolamnye. Utamanye lari-lari kecil di tempat, terus peregangan kaki ame tangan. Kalo udeh, nyebur pelan-pelan bae ke pinggir kolam. Nah, di dalem aer situ pemanasan dikit lagi bari pegangan ke pinggirannye. Kelar gitu, bisa mulai kecipak-kecipuk tangan ame kaki dalem aer, utamain gerakannye mengayun. Terus, nyang penting lagi, belajar ngapung di aer. Kalo enih bisa make bantuan orang dewasa ato kagak ban nyang biasanye disediain ame tempat renangnye. Kalo udeh biasa, ntar bisa lepas ban ato kagak perlu dipegangin lagi ame orang dewasa. Abis ntu, coba, dah, mulai ngebak kecil-kecilan bari ngontrol napas di dalem ame di luar aer. Kudu teratur ame konsisten enih olahrage, biar bisa jadi keterampilan betahan idup juge.

Topic: sports
Di rangkumnye dari lamannye berita di Kontan.co.id Senin 25 April 2022, operator perjalanannye umrah di Riyadh telah menggandakannye harga paket wisata untuk para peziarah. Tak hanya ntu, biayanye ntu Umrohnye di tahu 2022 yang naiknye ampe banyak bener, ya ntu dua kali lipatnye di atas bahkan bisa naik lagi. Bisa menjadinye juga naiknye ntu dua kali lipet, atau meningkatnye ntu harganye ampe tiga kali lipat untuk mengantisipasi arus deras selama musim Ramadan. Ini selanjutnye ke depannye bakalan meningkat menjadi SR 300 selama Qiyam Al-Layl, sepuluh hari terakhir bulan suci, kata ntu operator tur di ibukota Saudi. “Serbuan besar terjadi karena bulan suci Ramadan, karena sebagian besar orang ingin menghabiskan hari-hari ini di kota-kota suci Mekah dan Madinah,” kata seorang operator umrah terkemuka di kota itu kepada Arab News.

Topic: religion
Hostel ntu salah satu nyang bise dipilih buat jadi pilihan penginapan nyang punye harga kejangkau. kite bise dapet ngobrol bareng ame orang lain di hostel ntu juge, eni bagus buat kite nyang cume nginep sendirian,nginap di hostel ntu tetep bise jadi kegiatan nyang nyenengin. Ade nih contohnye hal unik nyang ade di hostel. salah satunye ade ruangan khusus nonton tv bareng nyang bise kite pake buat ngobrol bareng, ngerokok bareng bise juge kite males makan dikamar bise makan bareng ame nyang nginep juge di hostel nyang same, terus ade dapur bareng jadinye kalo konsepnye jalan-jalan pake modal dikit, hostel bise jadi pilihan buat kite nginep soalnye misal cuma modal mie instan kite bisa tetep masak kalo nginepnye di hostel.

Topic: leisures
Dengan menanamkannye sejak dini segala bentu kegiatan ke agamaan, tentunye bakalan nge mudahin ntu bocah pas udeh gede melakukannye dengan rutin, dan mudah. Tanpa harus adanye paksaan, dengan terbiasanye die jadi nge lakuinnye sehari-hari dengan baik, dan benar. Orang tua merupakan orang yang ber peran utama untuk mendidik anak-anaknye untuk beribadah, mengajarkan hal yang dasar-dasar jadi kaga nunggu pas udeh sekolah aje. Dari masih di rumah udeh harus di didik, minimal dengan di ikut sertakannye si anak pas kite ngelakuin hal ke agamaan tersebut si anak bakalan terbiasa, dan mau ngikutinnye tanpa harus kite suruh-suruh dia mau dengan sendirinye. Tapi kalo emang ni bocah kaga dengan sendirinye, kite kudu perlu ngelakuinnye dengan sabar, ngajarinnye haru pelan-pelan tapi pasti tentunye.

Topic: religion
Kalau teringat itu, malu rasanya hati ini, lantaran hanya sedikit pahala yang didapat. Rasulullah, Muhammad SAW selalu memberikan kita contoh atau teladan kepada umatnya agar senantiasa melaksanakan sholat wajib berjamaah, Damai rasanya hati ini bila saat menjelang suara adzan kita sudah berada di rumah Allah. Sholat wajib, bila dilaksanakan tepat pada waktunya akan membuat kita menjadi pribadi yang disiplin. Selain itu, sholat berjamaah mengajarkan pada kita untuk belajar menjadi makmum yang baik. Ali kemudian shalat subuh berjamaah bersama-sama dengan orang yang datang ke mesjid. Ditengah pandemi virus corona ali tidak dapat mengerjakan shalat seperti biasa berjamaah di mesjid. Ali terpaksa melakukan shalat berjamaah di rumah dengan keluarganya sendiri. Walaupun sedih, Ali tetap mengikuti aturan yang telah disampaikan pemerintah dan para ulama untuk beribadah di rumah.

Topic: religion
Kalo denger kate "wirausahe", banyak orang nyang nyambungnye ame "nyari keuntungan". Ye, ntu kagak salah, si. Siape nyang kerja, tapi kagak nyari untung? Ntu, mah, badan amal, namanye. Nah, selaen nyari keuntungan ntu, ade tujuan-tujuan laen dari dibuatnye wirausahe enih. Tujuan entu ade: bikin sesuatu jadi benilai lebi tinggi dibanding pas belon diolah ato belon diape-apein, ngedorong semangat orang laen buat nyari duit make jalur wirausaha dengan care sosialisasi pekara wirausahe ntu ndiri, bise ngebantu ngebangun karakteristik wirausaha nyang dulu-dulu, mah, masi belon banyak di Indonesie, terus jadi pendukung lahirnye banyak wirausaha ato nyang bebisnis mandiri, ame ngebantu ngebangun kesejahteraan masyarakat.

Topic: business
Ampir semue orang demen ayam goreng. Apalagi kalo nyang garing-garing kek gacoannye KFC. Dari ayam KFC mulai kesohor, ayam nyang digoreng pake tepung ntu berubah nama jadi kentaki. Nyang jual, walopun bukan merek KFC, jadi ade di mane-mane. Nah, bikin ayam paporit banyak orang ini juge termasuk gampang. Bisa dibikin di rume masing-masing. Buat bahannye, siapin 1/2 ekor ayam nyang dipotong jadi 6 bagian, 1/2 kg tepung terigu, 1/4 kg tepung beras, 3 siung bawang putih nyang udeh diulek, 1 butir telor ayam nyang udeh dikocok, 1 buah jeruk nipis, garem, merica, ame minyak goreng sebabarnye. Cara bikinnye, peres jeruk nipis ke ayam nyang udeh dipotong. Diemin 10 menit, abis ntu balik ayamnye, tunggu 10 menit lagi biar resepnye rata. Kalo udeh, ayamnye dicuci bersih, terus dikasih bawang putih, garem, ame merica bolak-balik. Diemin bentar. Bari nunggu, bikin adonan basah nyang isinye masing-masing seemprit tepung terigu, tepung beras, ame aer. Bikin juge adonan kering nyang isinye tepung beras, tepung terigu, ame garem sebabarnye. Kalo udeh, masukin celup ayam satu-satu ke kocokan telor, terus adonan basah, baru adonan kering. Diulang bae buat 5 bagian seterusnye. Kelar gitu, goreng semue bagian ayam pake api sedeng. Nunggunye emang rada lama biar matengnye rata ame bumbunye meresap. Begitu kecoklatan, angkat terus tirisin. Jadi, dah, ayam paporit semue orang!

Topic: food & beverages
Katenye entu, perkembangan teknologi makin berkembang cepet, pun inovasinye dibikin sesuai sama kebutuhan orang-orang buat bikin gampang kehidupan. Katenye sekarang enih hampir seluruh kegiatan sehari-hari entu bergantungan sama teknologi. Mulai dari nyuci pakean sampe bahkan masak. Katenye kebutuhan orang yang banyak dan makin lama makin nambah, ngedorong para ilmuwan pun nyipatin aneka teknologi terkini yang tercanggih. Katenye cepet atau lambat, entar mungkin seluruh kebutuhan bisa terpenuhi make teknologi tercanggih. Katenye sih bahkan pade taon 2022 entu ade beberape teknologi yang awalnye entu cuma suatu konsep doang tapi udeh bisa dipake oleh masyarakat. Misalnye entu mobil tanpa sopir. Mantep bener teknologi!

Topic: technology
Banyuwangi dikenal dêngan julukan Kota Festival. Ora Cuma festival, Banyuwangi juga punya cagar budaya bernama Dèsa Wisata Suku Osing. Penduduk di Dèsa Kemiren merupakan kelompok masyarakat nyang ngêmilikin adat istiadat ama budaya nyang dikenal sêbagè suku Osing. Mereka masih memegang erat adat ama kearifan lokal. Orangnya ramah-ramah. Mulai dari cara berpakaian, rumah tinggal dêngan bentuk nyang seperti aslinya (hanya sajah di pugar agar terlihat lêbih menarik), sêrta gaya hidupnya sangat sederhana ama ramah. Menikmati sejuknya hawa pegunungan ama indahnya pemandangan alam, dêngan latar belakang Gunung Raung ama Gunung Ijen, semua tersaji di Kemiren. Pemerintah Kabupaten Banyuwangi telah menetapkan dèsa ênih sêbagè cagar budaya ama terus mengembangkannya sêbagè Dèsa Wisata Suku Osing agar para wisatawan bisa ngêliat adat istiadat ama kebiasaan suku asli Banyuwangi onoh.

Topic: slice of life
Pas liburan taon 2018-an, aye sekeluarga pergi ke Tenjo Laut di Kuningan. Pas taon 2018, entu tempat wisata masih jadi tempat wisata tersembunyi karena belom banyak yang tau. Mungkin karena baru ye. Nah, buat sampe ke entu hidden gems yang pemandangannye cakep bener, tentunye kite kudu nanjak karena entu wisata alam adenye di dataran tinggi. Pas sampe, tempatnye luas bener. Udaranye juga adem bener. Jelas lah ye, namanye juga di dataran tinggi. Entu hidden gems wisata alam penuh dikelilingin pohon-pohon. Paduan antara pohon yang ijo, langit yang biru, dan awan putih bener-bener bikin entu tempat wisata alam makin cakep! Nah di entu tempat yang luas, pastinye banyak tempat buat foto-foto bagus! Kite nyobain foto di perahu tebing dan di atas pohon. Nah dari dua tempat entu, kita bisa liat pemandangan yang cakep bener! Pokoknye entu hidden gems wisata alam bener-bener bagus bener dah! Apelagi biaya masuknye juga ramah di kantong. Nyok dah liburan ke entu hidden gems!

Topic: leisures
Ragunan adalah tempat wisata yang memberikan pengunjungnye ga sekedar jalan jalan dengan suasananye kaya utan, disono banyak koleksi binatangnye, dan biasanye ade sedikit sedikit penjelasan tentang ntu binatang. Asiknye lagi kalo kesono bisa sekalian piknik, jadi kalo kite udeh capek keliling liat hewan, kite bisa gelar tiker ngeloneng sembari ngegaresin ganyeman yang udeh kite bekel dari rumah. Suasananye yang asri bikin hati girang dan betah disono. Kalo ke Ragunan paling seru kalo kite ke bagian primata, asli dah disono seru banget kite kaya masuk ke goa goa gitu terus dibawahnye jalanan kaca ada uler, goanye juga gelap sodara aye sampe ketakutan jalannye tiarap, pokoknye seru abis dah jalan kesono.

Topic: leisures
Alpuket sekarang udeh jadi buah kesukaan aye, karena udeh nemuin buah alpuket nyang enak dah dimakannya. Pas aye cari tau lagi emang buah ini ntu banyak ye manfaatnye. Alpuket teryata aman buat jadi ganyeman pendamping asi, jadi bayi-bayi nyang baru belajar makan tuh boleh dikasih buah ini. Nah buat orang nyang diet, alpuket teryata bisa dipilih jadi salah satu makanan nyang dipilih. Kok bisa ye, padahal kan cuma buah kok bisa bagus buat diet. Pan alpuket banyak kandungan lemak nyang baik, jadi kalo makan alpuket kite bisa ngerasain kenyang. Nah cocok deh tuh kalo lagi males makan, alpuket jadi selingan biar entar-entarin makanan pas bisa bebas tuh dari nyang namanye penyakit asem lambung. Bukan berarti bisa jadi makanan utama juga ye, kalo mau sehat makanan nyang dimakan pan gizinya mesti lengkap.

Topic: food & beverages
Laptop tradisional ini tipe laptop yang paling awalan banget yang dikenal ama orang-orang. Bentuk laptop ini biasanya kayak tempurung kerang, layarnya ada di dalem, keyboardnya di sebrangnya. Makin berkembang, laptop ini bentuknya kagak lagi ngelengkung semuanya, cuman sudutnya doang. Gede layarnya biasanya 10 ampe 17 inci ama dipakein OS kayak macOS, Linux, atawa Windows 10. Laptop-laptop kayak gitu yang paling banyak kita dapetin, soalnya udah bejibun di pasaran. Abis jenis laptop tradisional, ada lagi jenis subnotebook. Buat orang yang banyak gerak ama gawean, jenisan subnotebook ini yang paling bisa diandelin. Bentuknya emang kusus dibikin kecit, enteng, batrenya awet. Beratnya paling gede cuman 2 kilo. Batrenya yang hemat itu bisa awet ampe 10 jem. Buat orang yang jarang banget di rumah, sering kelayapan yang ngebutuhin kerja perangkat komputer, sybnotebook ini pantes banget buat dipunyain.

Topic: technology
Robot bêlon punyè élêmén rasè dalêm dirinyè. Kalo gè suatu saat nanti élêmén rasè udèh adè dalêm diri robot, élêmén êni bakal dêngan amat gampang diatur kadarnyè, bahkan diilangin acan. Bayangin, adè makhluk nyang punyè kêmampuan pisik, bahkan kêmampuan bêpikir lêbih dari manusiè tanpè rasè ngêri. Kalo élêmén rasè udèh bisè disintèsis liwat kêcêrdasan kêjèan, têrus apè lagi kêlêbihan manusiè nyang kêsisè dibanding robot? Padè ari êni, mungkin kudu kitè akuin kêmampuan pisik amè bêpikir robot udèh jauh tangèh ngêliwatin manusiè. Olèh karna ntu, sêbêlon élêmén rasè ntu diunggulin amè robot suatu saat nanti, nyok dah kitè gunèin dêngan sêbaèk-baèknyè sêjak ari êni. Unjukin kalo kitè adalah manusiè nyang masing punyè èmpati amè rasè opèn.

Topic: technology
Insidèn horor ngêwarnèin awal balapan Formula 1 Grand Prix Inggris 2022, padè 3 Juli malêm. Dalêm balapan ntu, Zhou Guanyu mulè dari posisi kêsêmbilan, sêmêntarè Russell mulè dari posisi kêdêlapan. Russell nyang lagi ngêlintas di bagian têngèh lintasan nyobè bêgêrak kê kiri buat ngambil garis balap jêlang tikungan pêrtamè kê arah kanan. Tapi, wayah nyobè motong kê kiri, ban bêlakang Russel sêdikit kêsènggol pêmbalap di bêlakangnyè, yakni Pierre Gasly dari tim Alpha Tauri sêhinggè ban dêpan kiri Russell sêdikit mêlintir kê kiri dan kagak sêngajè nyènggol ban kanan bêlakang Zhou Guanyu. Tabrakan ntu ngêjè mobil Russell mêlintir amè bêputêr, sêmêntarè mobil punyè Zhou Guanyu kêbalik amè kêsèrèt ampè nabrak pagêr pêmbatês. Bêndèra mèrah tandè balapan dibêrêntiin sigrah dikibarin dêmi ngêgampangin èpakuasi. Abis ntu balapan dilanjutin lagi, tapi mêrèka kagak bisè milu ngulang.

Topic: sports
Serimpi adalah bentuk penyajian tari Jawa klasik dari tradisi Kesultanan Mataram, yang kemudian dilanjutkannye pelestarian serta pengembangannye sampai sekarang oleh empat istana pewarisnye di Surakarta, dan Yogyakarta. Tari Serimpi di Kesultanan Yogyakarta digolongkannye menjadi Serimpi Babul Layar, Serimpi Dhempel, dan Serimpi Genjung. Untuk Kesunanan Surakarta, Serimpi digolongkan menjadi Serimpi Anglir Mendhung dan Serimpi Sangupati. Kemunculan tari ntu berawal ketika Kesultanan Mataram diperintah oleh Sultan Agung pada 1613–1646. Tarian ntu dianggap sakral karena hanya dipentaskannye di lingkungan keraton untuk ritual kenegaraan dan peringatan kenaikan takhta sultan. Pada 1775, Kesultanan Mataram pecah menjadi dua, ya ntu Kesultanan Yogyakarta dan Kesunanan Surakarta. Perpecahan ntu berimbas kepada perbedaan gerakan tari Srimpi di antara keduanye, meskipun inti dari tariannye masih sama. Tari ini muncul di lingkungan Kesunanan Surakarta sekitar tahun 1788–1820.

Topic: culture & heritage
Selaen salat 5 waktu tiap hari, aye punya kegiatan laennye yang terkait agama, ya entu zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Aye selalu berusaha buat ngelaksanain aktivitas terkait agama yang satu entu juga. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Wih, banyak bener kan manfaat dari kegiatan sehari-hari keagamaan yang satu entu? Selaen dapet pahala memuji Allah, memohon ampunan, kite juga sambil doa mohon perlindungan dalam entu zikir!

Topic: religion
Minggu pagi yang cerah, aye, enyak, empok, adek sepupu cowok aye, encing, dan nenek aye piknik di Monas. Enyak, encing, dan nenek aye pun pade mulai gelar tiker dan nyiapin printilan piknik laennye, lebih tepatnye sih badogan buat digares. Sementara aye, empok, dan adek sepupunye aye pade maen bola. Terus kagak lamaan kite nikmatin piknik, ade suatu acara yang mau diselenggarain di entu tempat. Kayak wawancara gitu. Nah pas petugas dan tim stasiun TV -nye udeh ngedeket ke kite, nenek aye bilang, “Bentar ye, Pak. Kite beberes dulu.” Eh tapi ternyate kite kagak diminta pergi. Malahan, pihak TV-nye mau ngewawancarain aye terkait “olahraga favoritnye” aye. Nah karena pas entu aye masih bocah kelas 1 atau 2 SD, dan tiap selesai jam pelajaran olahraga aye dibolehin maen becak-becakan, jadinye aye kira maen becak-becakan entu termasuk olahraga. Jadi pas kecil, aye jawab kalo olahraga favoritnye aye entu becak-becakan. Dodol bener dah aye, jadi gagal masuk tipi kan! Makanye elu kudu ngeh ye ape olahraga favoritnye elu, barangkali dapet wawancara juga kan!

Topic: sports
Hal pêrtamè nyang kudu êlu lakuin wayah kêsasar di gunung amè utan adalah STOP, yakni stop (bêrênti), think (bêpikir), observe (amatin), amè plan (rêncanèin). Sêlanjutnyè, gunèinlah matèari pêranti ngêtaun arah matè angin biar kagak bêputar-putêr di sêkitaran sono ajè. Kêmudian, bêrtahan idup dêngan minum aèr. Êlu puguhnyè bakal butuh asupan minuman wayah dalêm situasi kêsasar di gunung amè utan. Minuman bisè didapêtin dêngan carè nyari aèr di sungèi, nêmuin sumber aèr, atau dêngan carè ngumpulin êmbun padè pagi ari. Lalu, êlu bisè nyari buah-buahan atau ngêbangun pêrangkap pêranti hèwan nyang bisè êlu garês. Êlu gè bisè mancing ikan di sungèi. Têrakhir, cari atau bangun têmpat pêrlindungan. Wayah malêm ari tiba, sêbaèknyè êlu bêdiêm diri buat ngasoh dulu biar kondisi awak têtêp bugêr wayah nyari bantuan bèsokan arinyè.

Topic: slice of life
Dari tadi ngomongin alat-alat olahraga yang berat atawa alat olahraga yang kusus buat satu olahraga. Kita ampe lupa banyak olahraga yang ngebutuhin satu alat ini. Alat ini dibutuhin banget buat banyak olahraga, kayak maen basket, zumba, lari, ama masih banyak lagi. Alat ini juga bisa dipake buat jalan-jalan. Iya, kita butuh sepatu. Untuk ngerjain banyak olahraga, kita butuh alat ini di kaki. Kagak semua olahraga bisa kita kerjain sembari nyeker, soalnya kaki bakal cepet sakit. Kalo lagi lari, mau lari pake alat treadmill atau lari di luar rumah, kaki butuh dilindungin. Olahraga laen, kayak zumba yang punya banyak gerakan juga kudu banget pake sepatu. Alat ini bisa dipake kalo kita mau ngelakuin olahraga apa aja. Jadi, sebelom olahraga, mau olahraga yang enteng atawa yang berat, kita kudu nyiapin dulu sepatu ini.

Topic: sports
Aye punye hobi ya ntu aye demenin dari nulis fiktif, awalnye aye emang demen ngayal terus daripade sia-sia aye pikir mending aye tuang ke dunia nulis aje. Saat menulis ntu cerita fiksi, aye demen, dan bisa melupakan urusan aye yang bejibun, masalah yang aye lagi adepin untuk sejenak. Saat menulisnye ntu, aye seperti betul-betul masuk ke dunia fiksi yang aye buat, aye ngerasa beneran nyata, padahal ntu khayalan aye aje. Aye seperti memiliki kehidupan lain. Bener-bener mengasyikkan dah pokoknye bikin hati girang. Apelagi saat menulis kita bisa melatih kemampuan dalam menyusun kalimat dan memperbanyak kosa-kata. Selain ntu apebila kita menulis fiktif, kita bisa mengembangkannye kreativitas kita. Aktivitas aye di waktu luang bener-bener bermanfaatkan.

Topic: leisures
Proses aye nyiptain ide jualan rumahan sambil botol mah sebenernye gampang. Buat bahan kite siapin bahan premiun nyan nanti bakalan ngaruh ama hasil dari dari sambelnye. Sambel kite proses ampe mateng trus kite tunggu tuh ampe dingin biar karna kalo langsung dimasukin wadah takutnye kaga bertahan lama. Abis itu dimasukin ke kemasan sesuai takaran. Abis dimasukin ke dalam wadah trus kite tutup tuh wadahnye biar rapet. Kalo perlu direkatin lagi ama plastik pres biar makin ngerekat trus tahannye juga lama. Sambel nyang udeh jadi nih bisa bertahan lama tuh ampe berbulan-bulan tapi mesti masukin ke dalem kulkas, nanti kalo mau di makan tinggal di angetin dah.

Topic: business
Sekarang kite bahas nih kegiatan nyang ade di atas kapal, salah satunye ade nyang namanye Nort Star, wisata ini ada di deck 15 di mana deck ntu pan tempat wisatanye. Tapi kaga semua orang boleh naik wahana ini, orang nyang punya riwayat penyakit cedera di bagian pinggang, ama tulang belakang tuh dilarang naek ini. Nah jangan coba-coba boong ama petugasnye karna sebelum coba kite dikasih surat peryataan gitu dah nyang harus ditanda-tanganin. Abis ntu kita dape gelang tuh nyang nanadain berapa lama kite bisa naek wahana itu. Kaga nyampe situ aja, kite juga nanti diajarin cara maennye ama petugas nyang ada, nama permaenan ini ntu Ripcord. Nah selese dikasih tau trus diajarin cara maennye, kite juga dikasih tontonan tentang gimana sih badan kite kalo lagi ade di tabung udara nyang tekanannye tinggi. Maenan ini emang sedikit bahaya, mangkanye mesti diawasin ketat.

Topic: leisures
Pelemye pasti seru ya, emang marvel tuh kaga pernah salah dah. Kesan pertama aye nonton ya masih kaya biasa, karena kan aye pilih bioskop nyang sama kaye sebelum-sebelumnye. Tempat duduknye nyaman karna aye pilih tempat duduk di tengah karna udah paling pas, kaga terlaly dangak ama kaga terlalu jauh juga. Makanan nyang aye pesen tuh popcorn ama soda, popcornye rasa asin nyang aye pilih, dua-duanye pilih nyang medium soalnye aye kurang suka sebenernya cuma nemenin nonton aje biar kaga melongo. Buat nonton 3 jam emang bikin pegel ye, jadi selama nonton tuh aye kaga bisa diem pindah-pindah posisi biar bokong kaga kram gitu.

Topic: leisures
Menurut aye main di taman itu baik buat perkembangan anak, anak-anak lebih seneng maen di taman sebenernye daripada mesti muter-muter dimal. Hal kaya gini aye udeh coba buktiin pas aye ajak ponakan-ponakan tuh ke mal ama ke taman minggu kemaren. Kalo ke mal tuh anak mesti kita awasin bener-bener karna banyak nyang berbahaya kaya eskalator trus di mal juga kaga bisa tuh anak-anak lari-larian. Menurut aye emang sipat dasarnye anak pan maen ya, apalagi lari-larian pasti girang banget bocah kalo udeh dilepas, nah kalo di mal kan kite gabisa tuh biarin anak lari-larian karna banyak barang jualan nyang dipajang. Kebeneran pemerintah udeh nyediain banyak sarana taman jadi ada baiknye kita manfaatin dah.

Topic: leisures
Apakah Anda ingin mengurangi berat badan tapi tidak suka olahraga berat, seperti lari. Tenang saja, nyatanya jalan kaki juga membantu menurunkan berat badan asalkan Anda lakukan dengan teknik yang benar. Studi selama 12 minggu dalam Journal of Nutrition (2017) menemukan bahwa membatasi asupan kalori yang dibarengi dengan jalan kaki dapat membuat tubuh kehilangan lebih banyak berat badan daripada melakukan diet saja. Orang dengan obesitas yang membatasi asupan 500–800 kalori per hari dan berjalan kaki tiga jam per minggu mampu menurunkan sekitar 8,8 kg berat badan. Hasil ini terbilang lebih banyak 8% ketimbang orang yang mengurangi kalori tanpa olahraga yang hanya menurunkan 7 kg berat badan saja.

Topic: sports
Saban Kamis malem ato nyang kite biasa sebut malem jumat tuh banyak nyang ngadain pengajian. Pengajian biasanya dilakuin setelah sholat magrib. Pengajian bisa diadain rame-rame, bisa juga kelar sholat di masjid, nah bisa juga di rumah. Aye emang biasa tuh yasinan kalo malem jumat abis sholat magrib. Aye milih di rumah karena pan sholat di rumah tuh, jadi abis sholat bisa langsung baca al-quran. Sebenernye sih demen liat orang-orang pade ngumpul trus ngaji bareng-bareng. Tapi kondisinye aye juga jauh dari sodara-sodara, paling di rumah ama Nyak kalo ga ama laki aye. Mau begimana caranye, nyang paling penting kite bisa nyempetin waktu buat tadarusan dah, kaga selalu harus malem jumat, kapan aja boleh kalo kite mau tadarusan.

Topic: religion
Olahraga emang sesuatu nyang banyak manfaatnye, tapi kite juga harus seimbangin ama pola makan kite sehari-hari. Percuma aje tuh kite rutin olahraga, tapi laga bakal dapet manfaatnye kalo kaga kite barengan ama makan makanan nyang sehat. Kite udah tau pan apa aje makanan nyang sehat, yaitu makanan nyang kaga mengandung banyak lemak jahat. Kite mesti kurangin tuh makana-makanan nyang digoreng. Trus juga jangan sering-sering makan makanan cepat saji, soalnye bahan-bahannye juga maga sehat. Kag boleh tuh minum minuman nyang berasa apalagi manis tiap hari,nada batesannye lah. Mending banyakin minum aer putih. Selaen itu, tiap hari kite mesti lengkapin kebutuhan harian ama makan dengan menunye tuh 4 sehat 5 sempurna.

Topic: sports
Mane futsal ama bola teryate beda, banyak sebenernya perbedaannye cuma nyang paling memcolok kan lapangan nysng segede gaban. Lapangan futsal sebenernya dibagi dua, lapangan internasional ama lapangan non- internasional. Buat lapangan internasiolan panjangny mas
maksimal 42 meter ama lebarnye ampe 25 meter. Nah buat lapangan non- internasional tuh minimal panjanganya 25 meter trus ama lebarnye maksimal 25 meter . Seluruh bagiannye tuh bener- bener diperhitungin karna biar semua adil kaga ada nyang merasa dirugiin dah. Lapangan bola ama futsal juga pake lantai nyang beda, trus sepatu buat futsal juga beda supaya nanti kalo hobby futsal tuh biar tau sejarahnye, permainannye, ama kepiterannya dibialang bise maen futsal, padahal kalo kite tau caranye nih gampang.

Topic: leisures
Kalo kite ngelakuin jalan nyang lumayanan jauh terus ngegunain kereta ntu salah satunye pilihan nyang banyak banget digunain ame masayarakat pade umumnye. Selan dapet nghemat waktu, naek kendaraan umum juge dapet nghemat biaya kite. Buat kite nyang pengen naek kereta ke Jogja buat nikmati liburan bareng ame keluarge, caranye gampang bangat. Kite bise ngelakuin pembelian tiket secara online lewat website atawa aplikasi kai acces, Terusannye kite juge bise ngebeli tiket  langsung lewat loket. Eni bakal ngejelasin dikit caranye beli tiket secara online ntu pertamanye masuk ke halaman booking.kai.id, Terus masukin dah kode stasiun keberangkatannye ame kemane stasiun tujuannye, Terus kite tinggal tanggal keberangkatannye biasanye ame harinye juge, terus pilih jumlah penumpangnye, klik “Cari & Pesan Tiket”, Terus pilih dah nama keretanye lanjutin klik “Pesan”, pilih dah kursinye nyang masih ade ame jangan lupa nentuin cara pembayarannye nyang terakhir lakuin pembayarannye dah, ude dah siap jalan-jalan kite.

Topic: leisures
Wartêg udèh kagak asing lagi di kuping masarakat Indonèsia. Kêhadiran wartêg di ibu kotè sêjak 1970-an êni diinisiasi amè anggotè komunitas nyang bêrasal dari daèrah Sidapurna amè Sidakaton, Têgal. Parè pêmilik usahè wartêg têrus gabung dalêm asosiasi Kopêrasi Warung Tegal buat ngêmbangin bisnis mêrèka di Jakarta. Banyaknyè wartêg di bêrbagè daèrah, têrutamè di kotè-kotè gêdé kayak Jakarta disêbabin wartêg udèh ngêjadi tradisi. Sêcarè sosial amè budayè, wartêg kagak tibang jadi saranè mênuhin kêbutuhan madang amè minum, tapi jugè sêbagè têmpat banyak orang bêtukêr pikiran atau inpormasi. Sêbagè salèh atu bisnis kulinèr, wartêg jugè bisè dibilang sêbagè usahè nyang kagak ilang kêgêrus jaman.

Topic: food & beverages
Cedera ntu ditandainye dengan rasa nyeri sepanjang betis dan tulang kering bagian atas. Cedera tulang kering, atau shin splints terjadi karena peradangan pada otot, dan bisa terjadi pada siape pun. Umumnye cedera tulang kering terjadi saat kite lagi berlari atau melompat. Penyebab yang paling sering ditemui adalah ketika kite meningkatkan intensitas aktivitas fisik secara tiba-tiba, misalnye mempercepat lari saat joging. Penyebab lainnye adalah berolahraga dengan sepatu yang kagak nyaman, dan berlari sambil menanjak atau menurun jalanan aspal yang keras. Untuk mengatasi cedera pada tulang kering ntu, kudu dikompres betis dan tulang kering dengan es dan biarkan selama beberapa menit. Jika rasa sakit tak kunjung mereda, boleh minum obat pereda nyeri dan peradangan seperti ibuprofen atau aspirin. Apabila dalam beberapa hari cedera saat olahraga belum membaik, sebaiknye periksakan kondisi ke faskes terdekat.

Topic: sports
Siapapun yang menggemari Serie A mungkin akan akan sepakat bahwa Adriano adalah salah satu penyerang terbaik yang pernah mengecap rumput - rumput kotor sepak bola penuh mafia di Italia, setidaknya dalam 20 tahun terakhir. Di masa puncaknya, ia adalah predator yang terlalu buas bagi bek-bek berkaki tangguh di sepak bola gerendel ala negeri Pizza. Masa puncak Adriano ada di Inter Milan pada medio 2000-an. Saat itu mungkin Liga Italia masih menjadi salah satu tontonan yang paling menarik di bumi. Italia dipenuhi bintang-bintang terbaik yang datang dari berbagai penjuru mata angin. Sepak bola Italia masih menjadi kiblat bagi olahraga bal-balan. Pada masa puncaknya, Adriano mungkin salah satu penyerang terbaik di dunia. Kemampuan olah bolanya di atas rata-rata. Itu ditunjang dengan fisik yang kokoh dan keseimbangan yang baik sehingga sulit dihentikan oleh bek-bek Italia yang memang terkenal sebagai tukang jagal jempolan. 

Topic: sports
Sêlaèn ngêjè gayêman, êlu jugè bisè nyobè ngêjè minuman kêdêmênanlu di rumèh, misalnyè tèh thailand. Kayak namènyè, tèh thailand adalah minuman nyang bêrasal dari nêgarè gajah putih, Thailand. Minuman êni bisè dikêjè dèwèk di rumèh, loh. Carè ngêjènyè jugè gampang. Wayah pandêmi bêgini, ngêjè minuman dèwèk puguh lêbih higiènis. Pêrtamè, masak aèr amè daon tèh ampè ngêdidih. Abis ngêdidih, antêpin dulu sêlamè kurang lêbih 15 mênit. Sêlanjutnyè, saring tèh kê dalêm gêlas, têrus masupin susu èvaporasi amè kêntêl manis. Aduk-aduk nyang di gêlas ampè mêratè. Sêlêsè, minuman êni udèh bisè disajiin dah. Kalo mao adêm, êlu bisè nambèhin ès batu sêcukupnyè.

Topic: food & beverages
Tiap hari, aye ngelaksanain salah satu ajaran agama yang paling aye inget dan pastinye wajib dilakuin, ya entu salat wajib 5 waktu. Pertama pas Subuh, ya entu pas awal pagi dan hari masih gelap. Buat salat Subuh, aye biasanye bangun jam 5-an. Abis entu kadang aye tidur lagi sampe jam 7 atau 8-an buat kuliah, ngerjain skripsi, ataupun kegiatan laennye. Abis entu pas siang dan hari udeh bener-bener terang sekitar jam 12-an, aye salat selanjutnye, ya entu salat Zuhur. Selanjutnye pas sore, aye salat Ashar. Nah pas hari udeh mulai gelap, entu waktunye aye buat salat Maghrib. Nah pas malem sekitar jam 7-an lewat, aye salat wajib yang terakhir buat entu hari, ya entu salat Isya. Entu die salah satu ajaran agama yang paling aye inget dan pastinye wajib dilakuin, ya entu salat wajib 5 waktu.

Topic: religion
Murtado tinggal di daerah Kemayoran. Parasnye ntu cukup tampan, tapi yang terpenting adalah sikapnye yang santun, dan berani membela orang yang lemah. Saat ntu, keadaan di daerah Kemayoran kurang aman. Selain karena masih dijajah oleh Belanda, banyak pula gangguan dari jagoan-jagoan Kemayoran yang jahat. Mereka memeras rakyat kecil dan merampas hasil pertaniannya. Sejak kecil, Murtado dididik dengan baik oleh ayahnya. Kagak hanya ilmu agama dan pelajaran sekolah, tapi juga ilmu bela diri. Meskipun menguasai ilmu bela diri dengan baik, Murtado kagak pernah sekali pun menyalahgunakan kemampuannye ntu. Semakin hari keadaan di daerah Kemayoran semakin kagak aman. Penguasa Belanda semakin merajalela. Pemimpin daerah Kemagoran pun dijadikan kaki tangan mereka. Pemimpin yang disebut dengan Bek itu sebenarnya orang pribumi, namanya Bek Lihun. Die dibantu oleh Mandor Bacon. Meskipun pribumi, mereka lebih membela kepentingan Belanda dari pada kepentingan penduduk Kemayoran.

Topic: culture & heritage
Elu tau, kalo Indonesia entu beken bener sama wilayahnye yang luas dan aneka hayatinye yang beragam? Nah pastinye karena wilayah yang luas, akhirnye lahirlah keberagaman budaya juga, dari Sabang sampe Merauke. Nah dari artikel yang aye baca, kebudayaan entu kompleks keseluruhan dari pengetahuan, keyakinan, kesenian, moral, hukum, adat istiadat, dan semua kemampuan serta kebiasaan laennye yang diperoleh seseorang sebagai anggota masyarakat. Nah salah satu budaya yang sampe detik ini masih dipertahanin dan diwarisin entu adalah upacara adat. Upacara adat entu salah satu kebudayaan atau tradisi masyarakat tradisional yang dianggep masih punya nilai-nilai penting buat kehidupan dan diselenggarain secara rutin. Upacara adat di tiap daerah dilakuin secara turun temurun dan berfungsi buat ngehormatin leluhur, Tuhan Yang Maha Esa, sekaligus buat ngelestariin budaya.

Topic: culture & heritage
Ngimanin kitab-kitab Allah Swt. bêarti kitè kudu mêrcayèin amè ngamalin sêgalè sêsuatu nyang têrkandung di dalêm kitab-kitab ntu sêpêgimanè pirman Allah padè Q.S. An-Nisa ayat 136. Dalêm ayat ntu didantain bahwa Allah mêrèntahin kitè buat bêriman kepadè-Nyè, kêpadè Rasul-Nyè, kêpada kitab-kitab nyang Allah turunin kêpadè Rasul-Nyè, amè jugè mêrèntahin supayè kitè ngimanin kitab-kitab nyang diturunin sêbêlon Al-Qur’an. Sêmuè kitab suci ntu diturunin olèh Allah kêpadè parè nabi amè rasul buat dijadin sumbêr kêbênêran amè pêtunjuk buat mêrolèh kêsêlamêtan amè kêbahagièan duniè amè akhèrat. Sêtêlèh ngêtauin pêgimanè ngimanin kitab-kitab Allah sêcarè bênêr, mangkè puguhnyè kêimanan ntu bakal bêdampak bagi diri sêorang muslim.

Topic: religion
Ketika kita sedang membicarakannye provinsi Jawa Barat, tentunye ingetan kite kagak bakal lepas dari ungkapan “Bandung”, “Sunda” atau “Peuyeum”. Semua keistimewaannye tanah sunda menjadi daya tarik tersendiri bagi masyarakat untuk menemukan kekayaannye seni di Pulau Jawa bagian Barat. Sunda adalah sebutannye untuk suku yang tinggal di wilayah Tatar Pasundan, ya ntu Jawa Barat, dan Banten. Dari sekian bejibun kesenian tersebut, disini kita bakal membahas tentang musik tradisional atau lagu daerah yang menjadi ciri khas dari budaya Sunda. Daerah Jawa Barat atau sunda tentunye juga memiliki lagu khas daerahnye. Lagu Sabilulungan ntu sendiri ditulisnye oleh seniman Sunda Koko Koswara, atau lebih dikenal dengan Mang Koko. Melalui lirik lagu ntu menyiratkannue bahwa persatuan dan kesatuan yang telah menjadi lambang negara Indonesia adalah sesuatu yang harus dilindungi dan dilestarikan.

Topic: culture & heritage